
scopis, episcopis, abbatibus et prioribus installatis, comitibus
et baronibus, ut omnes sine omissione in octavis Epiphaniae
Londoniis convenirent, regia negotia tractaturi totum regnum
contingentia. . . . Indignantes responderunt se undique et
saepe nunc vicesima, nunc tricesima, nunc quinquagesima
gravari promittendo et persolvendo. . . . Promisit. . . libertates
Magnae Cartae suis ndelibus regni sui ex tune inviolabiliter
observare. . . . Concessa est igitur benigne tali conditione regi
ea vice tricesima regni pars, omnium scilicet/mobilium, salvis
tamen unicuique auro suo et argento, equis et armis.

A.D. 1242. MATT. PARIS, iv. pp. 181-2. Imminente vero
purificatione beatae Virginis, totius Angliae nobilitas, tarn
praelatorum quam comitum et baronum, secundum regium
praeceptum est Londoniis congregata. . . . Contradixerunt
igitur regi in faciem, nolentes amplius sic pecunia sua frustra-
torie spoliari. Rex igitur, Romanorum usus versutis fallaciis ...
vocavit in secretam cameram suam singillatim nunc hunc nunc
ilium more sacerdotis poenitentes vocantis ad confessionem.
Et sic, quos non potuit universes, singulos singillatim . . .
conabatur astutius enervare, petensque ab eis auxilium
pecuniare, ait ' Ecce, quid concessit ille abbas mihi in subsi-
dium ; ecce, quid alius ' . . . Multi tamen steterunt, nullo
modo volentes recedere a communi responsione, prout con-
juraverant.

Ib. iv. p. 227. Scutagium per tot am Angliam rex Angliae sibi
fecit extorqueri.

A.p. 1243. MATT. PARIS, iv. p. 242. Gives Londoniarum ad
gravissimam compulsi sunt redemptionem quae tallagium
dicitur, sub hac forma; venerunt exact ores et regales aeditui
ad ilium vel ilium civem dicentes, ' Tantam et tantam oportet
te pecuniam domino regi in longinquis partibus pro commo-
ditate regni militant! et nirms indigenti, donee in regno suo
restauretur, commodare/ Et secundum voluntatcm et
aestimationem extort orum, pecuniam civium mutilarunt.

A.D. 1244. MATT. PARIS, iv. p. 362. Coiivenerant regia
submonitione convocati Londoniis magnates totius regni,
archiepiscopi, episcopi, abbates, priores, comites et barones.
In quo concilio petiit rex ore proprio in praesentia magnatum
in refectorio Westmonasteriensi auxilium sibi fieri pecuniare.
. . . Cui fuit responsum quod super hoc tractarent. Rece-
dentesque magnates de refectorio, convenerunt archiepiscopi